**IZVJEŠĆE O RADU UPRAVNOG ODJELA ZA PROSTORNO UREĐENJE,GRADITELJSTVO I OBNOVU U PERIODU OD 1. 1. DO 30. 06. 2024. GODINE**

**(Obrazloženje izvršenja Financijskog plana u razmatranom periodu)**

**OPĆI PRIKAZ POSLOVA UO:**

Upravni odjel za prostorno uređenje, graditeljstvo i obnovu (nastavno u tekstu: UO) je uspostavljen temeljem Odluke o ustroju i djelokrugu upravnih tijela Sisačko-moslavačke županije, donesene na 3. sjednici Županijske skupštine, održane 21. 10. 2021. godine („Službeni glasnik Sisačko-moslavačke županije“, broj 23/21, 26/21 i 3/24).

Sukladno navedenoj Odluci upravni odjel ima tri unutarnje ustrojbene jedinice i to:

* Odsjek za prostorno uređenje, graditeljstvo i e-Nekretnine (Ovaj odsjek adi u Sisku, te ima ispostave u Novskoj, Glini i Popovači, dok planirana ispostava u Hrvatskoj Kostajnici ne radi, već poslove za navedeno područje obavlja Ispostava Novska.)
* Odsjek za imovinsko-pravne poslove, stambeno zbrinjavanje i obnovu (Ovaj odsjek ima izdvojena radna mjesta u Petrinji, Glini, Novskoj i Kutini)
* Odsjek za upravljanje državnom imovinom u nadležnosti županije (Ovaj odsjek je ustrojen početkom 2024. godine, a kako bi županija preuzela poslove upravljanja državnom imovinom od Ministarstva prostornog uređenje, graditeljstva i državne imovine).

**OBRAZLOŽENJE RASHODA (ORGANIZACIJSKA KLASIFIKACIJA)**

Obzirom da su poslovi Upravnog odjela uglavnom vezani za izdavanje akta gradnje, prostornog uređenja i e-Nekretnina, te postupke vođenja izrade prostornih planova, kao i poslove rješavanja imovinsko- pravnih poslova i stambenog zbrinjavanja preuzetih od Ureda državne uprave, te poslove raspolaganja državnom imovinom u nadležnosti županije (poslovi preuzeti od Ministarstva prostornog uređenja, graditeljstva i državne imovine), te da se obim navedenih poslova vidi kroz prihodovnu stanju proračuna (koju vodi Upravni odjel za proračun, financije i javnu nabavu), a budući da se izdavanjem akata gradnje, prostornog uređenja i e-Nekretnina, upravljanja državnom imovinom, ostvaruje dohodak od upravnih pristojbi (dok su rashodi minimalni i odnose se samo na dokumente koje Upravni odjel ne može izraditi sam), u daljnjem tekstu se daje obrazloženje planiranih i realiziranih financijskih sredstava za 2024. godinu, pa tako:

Planirani rashodi razdjela 016 **- glava 01601** – Upravni odjel za prostorno uređenje, graditeljstvo i obnovu za prvih šest mjeseci 2024. godinu su bili 75.500,00 EUR-a. Sredstva su planirana za izradu dokumenata prostornog uređenja i prateće dokumentacije, koju upravni odjel ne može sam izraditi, niti je ovlašten za isto.

Ukupno planirana i realizirana sredstva za Razdjel 016 Prostorno uređenje, graditeljstvo i obnova čine: Glava 01601 – Upravni odjel i Glava 01602 - javna ustanova Zavod za prostorno uređenje, a rashodi su prikazani u tablici:

|  |  |  |  |
| --- | --- | --- | --- |
| **Glava** | **Planirano** | **Utrošeno** | **Obrazloženje** |
| 01601 – Upravi odjel za prostorno uređenje, graditeljstvo i obnovu | 75.500,00 | 0,00 | Sredstva nisu utrošena jer do 30.6.2024. godine nije realizirano planirano – nisu donesene V. izmjene i dopune Prostornog plana SMŽ, niti je završen postupak strateške procjene utjecaja na okoliš Plana. |
| 01602 – Zavod za prostorno uređenje SMŽ | 506.859,48 | 164.966,13 | Obrazloženje daje v.d. ravnateljica Zavoda za prostorno uređenje |
| Ukupno: | 582.359,48 | 164.966,13 | Izvršenje 28,33% |

Planirana sredstva razdjela 01601 su troškovi izrade Strateške studije utjecaja na okoliš V. Izmjena i dopuna Prostornog plana Sisačko-moslavačke županije i troškovi provedbe javnog uvida i rasprave za Plan i Stratešku studiju, zatim troškovi izrade Plana približnih vrijednosti nekretnina, te troškovi izrade V. izmjena i dopuna Prostornog plana SMŽ, a budući da navedeni dokumenti nisu završeni do 30. lipnja, nema niti utroška planiranih sredstava za navedenu svrhu.

Stavke proračuna Upravnog odjela i utrošak istih je prikazan u tablici u nastavku, pa tako:

|  |  |  |  |
| --- | --- | --- | --- |
| **Stavka proračuna** | **Planirano** | **Utrošeno** | **Obrazloženje** |
| R2633-6 | 10.000,00 | 0,00 | Troškovi Strateške studije utjecaja na okoliš V. izmjena i dopuna Prostornog plana SMŽ – nije realizirano do 30.6. 2024. |
| R2633-7 | 3.000,00 | 0,00 | Troškovi javnog uvida i rasprave te rada stručnog povjerenstva za stratešku procjenu - nije završeno do 30-.6.2024. godine pa sredstva nisu utrošena. |
| R2635-01 | 10.000,00 | 0,00 | Sredstva planirana za izradu Plana približnih vrijednosti nekretnina – nisu utrošena do 30.6.2024. godine, jer su djelatnici Upravnog odjela sami izradili dokumente vezane uz tržište nekretnina, te nije bilo dodatnih troškova koje bi trebalo pokriti iz planiranih sredstava. |
| R5566 | 2.500,00 | 0,00 | Usluge procjenitelja za procjenu državne imovine kojom raspolaže županije – nisu utrošena jer nije bilo potrebe za procjenama do 30.6.2024. |
| R-2633-01 | 50.000,00 | 0,00 | Sredstva dobivena po ugovoru za izradu V. izmjena i dopuna Prostornog plana SMŽ (izvor 4.3.) – nisu utrošena jer Plan do 30. 6. nije završen. |

|  |
| --- |
| **RAZDJEL 016**  **GLAVA 01601 - UPRAVNI ODJEL ZA PROSTORNO UREĐENJE, GRADITELJSTVO I OBNOVU** |
| **Program 1001 - Dokumenti prostornog uređenja** |
| **Cilj programa** je osnažiti institucionalne kapacitete za strateško i prostorno planiranje, te osigurati zakonske i prostorne mogućnosti za gospodarski, ekonomski, kulturni i drugi razvoj Županije, sukladno zakonskim propisima i prostorno-planskoj dokumentaciji, te kroz rješavanje imovinsko – pravnih odnosa i stambenog zbrinjavanja osigurati uspješan razvoj županije i poboljšanje standarda njezinih građana.  Ovaj program obuhvaća izradu i donošenje novih prostornih planova, odnosno izmjene i dopune planova. Program obuhvaća poslove na vođenju postupaka, te donošenje rješenja iz područja prostornog uređenja i gradnje, imovinsko-pravnih poslova i stambenog zbrinjavanja, vođenje postupaka izrade i donošenja akata prostornog uređenja u nadležnosti županije i dr. (Izdavanje akata je propisano zakonom, a provodi se po zahtjevu stranaka, te se za isto naplaćuje upravna pristojba, a što predstavlja prihod županije).  Ovaj program obuhvaća i postupke vođenja registra e-Nekretnina, izdavanja informacija i izvadaka, administrativno-tehničke poslove za Procjeniteljsko povjerenstvo, te izradu Plana približnih vrijednosti nekretnina na području SMŽ, a za potrebe procjene vrijednosti nekretnina koje se prodaju, unajmljuju i sl.  Provedba programa prati se kroz broj izdanih akta, izrađenih dokumenata, pa je tako od 1.1. do 30.6. 2024. godine izdano ukupno 1504 akta prostornog uređenja i gradnje.  Što se tiče procjene vrijednosti nekretnina u prvom polugodištu 2024. godine izdano je ukupno 83 izvadaka iz Baze podataka, te je obrađeno 76 elaborata (novih) i održano je 19. sjednica Procjeniteljskog povjerenstva  U proračunu su za ovaj program planirana sredstva za izradu dokumenata prostornog uređenja u iznosu od 75.500,00 EUR-a, a od toga je iz proračuna županije iznos od 25.500,00 eura, a sredstva od 50.000,00 eura su sredstva dobivena po ugovoru za izradu V. izmjena i dopuna Prostornog plana SMŽ.  Sredstva nisu utrošena jer nije završena realizacija programa te nisu izrađene i donesene V.. izmjene i dopune Prostornog plana SMŽ i pratećih dokumenata. Ovdje treba istaknuti da su sredstva planirana temeljem dosadašnjeg rada i spoznaja o troškovima izrade dokumenata, te da se sredstva planiraju utrošiti u minimalnom iznosu, samo za radnje i usluge koje službenici odjela ne mogu sami izvršiti, jer nisu ovlašteni za iste.  Učinkovita realizacija programa se prati kroz praćenje ostvarenja zadanih ciljeva, pa tako:   * Povećana je razina kvalitete pruženih usluga – planirano je izdavanje najmanje 65 građevinskih dozvola godišnje, a samo u prvom polugodištu 2024. godini izdana je 161 građevinska dozvola. * Ukupan broj izdanih akata prostornog uređenja i gradnje u prvom polugodištu 2024. je bio 1504 (planirano je 200 mjesečno, dakle izdan je veći broj akata od planiranog). Obzirom na izneseno smatra se da se program učinkovito provodi. * Brža dostupnost podataka i kvalitetnija opremljenost je ostvarena jer stranke mogu putem sustava e-Građanina podnositi zahtjeve i pratiti tijek rješavanja istih, a zakonski rokovi se poštuju. * Izvješće o stanju nekretnina na području SMŽ. je doneseno i objavljeno na internetskim stranicama SMŽ u ožujku 2024. godine, te obzirom da su službenici odjela izradili isto, sredstva nisu utrošena.   Na temelju navedenih rezultata može se smatrati da se program uspješno provodi.  Od početka 2024. godine Upravni odjel je preuzeo i vodi poslove upravljanja državnom imovinom u nadležnosti županije.  Do 30. lipnja 2024. godine preuzeto je 356 predmeta od Ministarstva prostornog uređenja, graditeljstva i državne imovine, 5 predmeta je preusmjereno od drugih županija i gradova, te je otvoren još 21. novi predmet, tako da do 30. lipnja 2024. godine Upravni odjel radi na 382 predmeta upravljanja državnom imovinom.  Ovaj program nije bio unesen u izvorni proračun za 2024. godinu, ali je na rebalansu isto učinjeno dodavanjem nove stavke proračuna. Za proračun za 2025. godinu biti će otvoren i novi program pod nazivom upravljanje državnom imovinom. |

Izvještaj za UO daje pročelnica Blanka Bobetko Majstorović

**ZAVOD ZA PROSTORNO UREĐENJE SISAČKO-MOSLAVAČKE ŽUPANIJE**

Izvještaj o izvršenju Financijskog plana Zavoda za prostorno uređenje Sisačko-moslavačke županije za razdoblje od 1. siječnja do 30. lipnja 2024. godine (u daljnjem tekstu: Izvještaj), sukladno Zakonu o proračunu („Narodne novine“, broj 144/21) i Pravilniku o polugodišnjem i godišnjem izvještaju o izvršenju proračuna i financijskog plana ( „Narodne novine“, broj 85/23) sastoji se od općeg dijela, posebnog dijela, obrazloženja i posebnog izvještaja.

Ukupni prihodi i rashodi poslovanja Zavoda u prvoj polovici 2024. godine iznose:

|  |  |  |
| --- | --- | --- |
|  | Prihodi poslovanja ostvareni do 30.6.2023. godine | 121.268,96 eura |
|  | Prenesena sredstva iz 2023. god | 60.836,07 eura |
|  | UKUPNO A+B | 182.105,03 eura |
|  | Rashodi poslovanja do 30.6.2023. godine | 172.297,79 eura |
|  | Neutrošena sredstva na računu (A+B – C) | 9.807,24 eura |

***OPĆI DIO POLUGODIŠNJEG I GODIŠNJEG IZVJEŠTAJA O IZVRŠENJU PRORAČUNA***

SAŽETAK RAČUNA PRIHODA I RASHODA I RAČUNA FINANCIRANJA

|  |  |  |  |  |  |  |
| --- | --- | --- | --- | --- | --- | --- |
| **Račun / opis** | **Izvršenje 2023. €** | **Izvorni plan 2024. €** | **Tekući plan 2024. €** | **Izvršenje 2024. €** | **Indeks 4/1** | **Indeks 4/3** |
| **A. RAČUN PRIHODA I RASHODA** | **1** | **2** | **3** | **4** | **5** | **6** |
| **Prihodi poslovanja** | 182.518,44 | 372.750,43 | 436.403,75 | 121.268,96 | 66,44% | 27,79% |
| Prihodi od prodaje nefinancijske imovine | 0,00 | 0,00 | 0,00 | 0,00 |  |  |
| UKUPNI PRIHODI | 182.518,44 | 372.750,43 | 436.403,75 | 121.268,96 | 66,44% | 27,79% |
| Rashodi poslovanja | 143.300,92 | 362.889,98 | 387.479,97 | 132.697,79 | 92,60% | 34,25% |
| Rashodi za nabavu nefinancijske imovine | 9.403,28 | 43.462,37 | 119.379,51 | 39.600,00 | 421,13% | 33,17% |
| UKUPNI RASHODI | 152.704,20 | 406.352,35 | 506.859,48 | 172.297,79 | 112,83% | 33,99% |
| VIŠAK / MANJAK | 29.814,24 | -33.601,92 | -70.455,73 | -51.028,83 | -171,16% | 72,43% |
| **B. RAČUN ZADUŽIVANJA / FINANCIRANJA** |  |  |  |  |  |  |
| Primici od financijske imovine i zaduživanja | 0,00 | 0,00 | 0,00 | 0,00 |  |  |
| Izdaci za financijsku imovinu i otplate zajmova | 0,00 | 0,00 | 0,00 | 0,00 |  |  |
| NETO ZADUŽIVANJE | 0,00 | 0,00 | 0,00 | 0,00 | 0,00% | 0,00% |
| UKUPNI DONOS VIŠKA / MANJKA IZ PRETHODNE(IH) GODINA | 0,00 | 39.363,00 | 0,00 | 0,00 |  |  |
| VIŠAK / MANJAK IZ PRETHODNE(IH) GODINE KOJI ĆE SE POKRITI / RASPOREDITI | 0,00 | 33.601,92 | 70.455,73 | 0,00 | 0,00% | 0,00% |
| **VIŠAK / MANJAK + NETO ZADUŽIVANJE / FINANCIRANJE + KORIŠTENO U PRETHODNIM GODINAMA** |  |  |  |  |  |  |
| **REZULTAT GODINE** | 29.814,24 | 0,00 | 0,00 | -51.028,83 | -171,16% | 0,00% |

**RAČUN PRIHODA I RASHODA**

*Izvještaj o prihodima i rashodima prema ekonomskoj klasifikaciji:*

|  |  |  |  |  |  |  |
| --- | --- | --- | --- | --- | --- | --- |
| **Račun / opis** | **Izvršenje 2023.** | **Izvorni plan 2024.** | **Tekući plan 2024.** | **Izvršenje 2024.** | **Indeks 4/1** | **Indeks 4/3** |
| **A. RAČUN PRIHODA I RASHODA** | **1** | **2** | **3** | **4** | **5** | **6** |
| **6 Prihodi poslovanja** | **182.518,44** | **372.750,43** | **436.403,75** | **121.268,96** | **66,44%** | **27,79%** |
| 63 Pomoći iz inozemstva i od subjekata unutar općeg proračuna | 24.692,66 |  |  |  | 0,00% |  |
| 636 Pomoći proračunskim korisnicima iz proračuna koji im nije nadležan | 24.692,66 |  |  |  | 0,00% |  |
| 6361 Tekuće pomoći proračunskim korisnicima iz proračuna koji im nije nadležan | 24.692,66 |  |  |  | 0,00% |  |
| 64 Prihodi od imovine | 13,93 |  |  | 68,24 | 489,88% |  |
| 641 Prihodi od financijske imovine | 13,93 |  |  | 68,24 | 489,88% |  |
| 6413 Kamate na oročena sredstva i depozite po viđenju | 13,93 |  |  | 68,24 | 489,88% |  |
| 66 Prihodi od prodaje proizvoda i robe te pruženih usluga i prihodi od donacija | 13.145,05 |  |  | 1.700,00 | 12,93% |  |
| 661 Prihodi od prodaje proizvoda i robe te pruženih usluga | 13.145,05 |  |  | 1.700,00 | 12,93% |  |
| 6615 Prihodi od pruženih usluga | 13.145,05 |  |  | 1.700,00 | 12,93% |  |
| 67 Prihodi iz nadležnog proračuna i od HZZO-a temeljem ugovornih obveza | 143.671,37 |  |  | 118.173,48 | 82,25% |  |
| 671 Prihodi iz nadležnog proračuna za financiranje redovne djelatnosti proračunskih korisnika | 143.671,37 |  |  | 118.173,48 | 82,25% |  |
| 6711 Prihodi iz nadležnog proračuna za financiranje rashoda poslovanja | 143.671,37 |  |  | 118.173,48 | 82,25% |  |
| 68 Kazne, upravne mjere i ostali prihodi | 995,43 |  |  | 1.327,24 | 133,33% |  |
| 683 Ostali prihodi | 995,43 |  |  | 1.327,24 | 133,33% |  |
| 6831 Ostali prihodi | 995,43 |  |  | 1.327,24 | 133,33% |  |
| **3 Rashodi poslovanja** | **143.300,92** | **362.889,98** | **387.479,97** | **132.697,79** | **92,60%** | **34,25%** |
| 31 Rashodi za zaposlene | 98.229,73 |  |  | 87.202,09 | 88,77% |  |
| 311 Plaće (Bruto) | 80.366,14 |  |  | 71.512,29 | 88,98% |  |
| 3111 Plaće za redovan rad | 77.157,63 |  |  | 65.917,81 | 85,43% |  |
| 3112 Plaće u naravi | 3.208,51 |  |  | 5.594,48 | 174,36% |  |
| 312 Ostali rashodi za zaposlene | 5.187,32 |  |  | 4.483,36 | 86,43% |  |
| 3121 Ostali rashodi za zaposlene | 5.187,32 |  |  | 4.483,36 | 86,43% |  |
| 313 Doprinosi na plaće | 12.676,27 |  |  | 11.206,44 | 88,40% |  |
| 3132 Doprinosi za obvezno zdravstveno osiguranje | 12.676,27 |  |  | 11.206,44 | 88,40% |  |
| 32 Materijalni rashodi | 44.879,82 |  |  | 45.298,42 | 100,93% |  |
| 321 Naknade troškova zaposlenima | 8.716,81 |  |  | 11.549,31 | 132,49% |  |
| 3211 Službena putovanja | 2.070,89 |  |  | 3.208,61 | 154,94% |  |
| 3212 Naknade za prijevoz, za rad na terenu i odvojeni život | 4.335,54 |  |  | 4.708,00 | 108,59% |  |
| 3213 Stručno usavršavanje zaposlenika | 1.432,98 |  |  | 1.792,50 | 125,09% |  |
| 3214 Ostale naknade troškova zaposlenima | 877,40 |  |  | 1.840,20 | 209,73% |  |
| 322 Rashodi za materijal i energiju | 4.105,70 |  |  | 1.935,67 | 47,15% |  |
| 3221 Uredski materijal i ostali materijalni rashodi | 1.859,14 |  |  | 1.063,82 | 57,22% |  |
| 3223 Energija | 2.246,56 |  |  | 871,85 | 38,81% |  |
| 323 Rashodi za usluge | 23.466,44 |  |  | 23.186,61 | 98,81% |  |
| 3231 Usluge telefona, pošte i prijevoza | 1.793,24 |  |  | 1.468,19 | 81,87% |  |
| 3232 Usluge tekućeg i investicijskog održavanja |  |  |  | 160,00 | 0,00% |  |
| 3233 Usluge promidžbe i informiranja |  |  |  | 248,85 | 0,00% |  |
| 3234 Komunalne usluge | 966,25 |  |  | 831,89 | 86,09% |  |
| 3235 Zakupnine i najamnine | 9.089,23 |  |  | 9.927,43 | 109,22% |  |
| 3236 Zdravstvene i veterinarske usluge | 412,11 |  |  | 70,00 | 16,99% |  |
| 3237 Intelektualne i osobne usluge | 1.971,45 |  |  | 1.799,76 | 91,29% |  |
| 3238 Računalne usluge | 6.461,94 |  |  | 6.054,47 | 93,69% |  |
| 3239 Ostale usluge | 2.772,22 |  |  | 2.626,02 | 94,73% |  |
| 329 Ostali nespomenuti rashodi poslovanja | 8.590,87 |  |  | 8.626,83 | 100,42% |  |
| 3291 Naknade za rad predstavničkih i izvršnih tijela, povjerenstava i slično | 7.924,82 |  |  | 7.465,37 | 94,20% |  |
| 3292 Premije osiguranja |  |  |  | 281,54 | 0,00% |  |
| 3293 Reprezentacija | 30,53 |  |  | 168,98 | 553,49% |  |
| 3294 Članarine i norme | 290,00 |  |  | 290,00 | 100,00% |  |
| 3299 Ostali nespomenuti rashodi poslovanja | 345,52 |  |  | 420,94 | 121,83% |  |
| 34 Financijski rashodi | 191,37 |  |  | 197,28 | 103,09% |  |
| 343 Ostali financijski rashodi | 191,37 |  |  | 197,28 | 103,09% |  |
| 3431 Bankarske usluge i usluge platnog prometa | 191,37 |  |  | 197,28 | 103,09% |  |
| **4 Rashodi za nabavu nefinancijske imovine** | **9.403,28** | **43.462,37** | **119.379,51** | **39.600,00** | **421,13%** | **33,17%** |
| 42 Rashodi za nabavu proizvedene dugotrajne imovine | 9.403,28 |  |  | 39.600,00 | 421,13% |  |
| 423 Prijevozna sredstva | 9.403,28 |  |  |  | 0,00% |  |
| 4231 Prijevozna sredstva u cestovnom prometu | 9.403,28 |  |  |  | 0,00% |  |
| 426 Nematerijalna proizvedena imovina |  |  |  | 39.600,00 | 0,00% |  |
| 4263 Umjetnička, literarna i znanstvena djela |  |  |  | 39.600,00 | 0,00% |  |

*Izvještaj o prihodima i rashodima prema izvorima financiranja:*

|  |  |  |  |  |  |  |
| --- | --- | --- | --- | --- | --- | --- |
| **Račun / opis** | **Izvršenje 2023.** | **Izvorni plan 2024.** | **Tekući plan 2024.** | **Izvršenje 2024.** | **Indeks 4/1** | **Indeks 4/3** |
| **B. RAČUN ZADUŽIVANJA FINANCIRANJA** | **1** | **2** | **3** | **4** | **5** | **6** |

|  |  |  |  |  |  |  |
| --- | --- | --- | --- | --- | --- | --- |
| **KORIŠTENJE SREDSTAVA IZ PRETHODNIH GODINA** |  | **33.601,92** | **70.455,73** |  |  |  |
| **3. Vlastiti prihodi** |  | **33.601,92** | **45.605,73** |  |  |  |
| **3.2. Vlastiti prihodi PK - Prihodi od planova** |  | **33.601,92** | **45.605,73** |  |  |  |
| **5. Pomoći** |  | **0,00** | **24.850,00** |  |  |  |
| **5.1. Pomoći PK- iz nenadležnog proračuna** |  | **0,00** | **24.850,00** |  |  |  |

**OBRAZLOŽENJE OPĆEG DIJELA IZVJEŠTAJA O IZVRŠENJU PRORAČUNA**

Izvještajem za prvu polovicu 2024. godine prikazuje se realizacija prihoda i rashoda Zavoda ukupno te realizacija po programima i projektima u odnosu na sredstva planirana Financijskim planom Zavoda za prostorno uređenje Sisačko-moslavačke županije za 2024. godinu.

**Obrazloženje ostvarenja prihoda i rashoda, primitaka i izdataka u izvještajnom razdoblju**

Izvornim Financijskim planom Zavoda za 2024. godinu planirani su prihodi poslovanja u iznosu od 372.750,43 eura. Tijekom prvog polugodišta 2024. godine provedene su dvije izmjene i dopune Plana. Drugim izmjenama Financijskog plana planirani su prihodi poslovanja u iznosu od 436.403,75 eura.

Osnovni razlog zbog kojeg se pristupilo izradi izmjena i dopuna Financijskog plana Zavoda za 2024. godinu je usklađivanje planiranih prihoda zbog projekata koji se financiraju iz nenadležnog proračuna i ostalih izvora.

**Obrazloženje ostvarenja prihoda**

Od planiranih sredstava za 2024. godinu u iznosu od 436.403,75 eura Zavod je do 30.6.2024. prihodovao sredstva u iznosu od 121.268,96 eura, odnosno 27,79% od plana. Od toga je 118.173,48 eura iz Proračuna Sisačko-moslavačke županije i 3.095,48 eura vlastitih prihoda.

Iz ostvarenih i utrošenih vlastitih prihoda Zavoda vidljivo je da je Zavod do 30.6.2024. od planiranih prihoda u iznosu od 19.705,42 eura prihoda realizirao 1.700,00 eura, od izrade izmjena i dopuna prostornih planova općina, 68,24 eura od kamata i 995,43 eura iz ostalih izvora (povrata školarine bivše djelatnice Zavoda, jamstva za uredno ispunjenje ugovora).

U prvom dijelu godine planirana sredstva pomoći iz Ministarstva regionalnog razvoja i fondova Europske unije i Ministarstva prostornoga uređenja, graditeljstva i državne imovine nisu realizirana.

**Obrazloženje ostvarenja rashoda**

Sredstva su utrošena po programima i projektima, sukladno Financijskom planu Zavoda za 2024. godinu. Od planiranih 506.859,48 eura rashoda do 30.6.2023. realizirano je 172.297,79 eura, odnosno 33,99%. Veću dinamika realizacije Financijskog plana očekuje se u drugom dijelu godine.

Vlastiti prihodi korišteni su za rashode za zaposlene, materijalne troškove pri izradi prostornih planova i nabavu uredske opreme i računalnih programa.

**Obrazloženje prenesenog viška iz prethodne godine**

Preneseni višak sredstava iz prethodne godine u iznosu od 60.836,07 eura troši se sukladno Odluci Upravnog vijeća od 08.02.2024. godine na izradu „Studije identifikacije potencijala za razvoj zelene i plave infrastrukture Sisačko-moslavačke županije“, završetak izrade projekta „Povećanje kapaciteta Sisačko-moslavačke županije u području upravljanja rizicima kroz formiranje sveobuhvatne i jedinstvene digitalne platforme o konstrukcijskim svojstvima građevina za upravljanje katastrofama i rizicima“, te na rashode za zaposlene i za nabavu opreme uništene u potresu.

**Obrazloženja posebnog dijela izvještaja o izvršenju proračuna**

**Obrazloženje izvršenja aktivnosti i projekata**

|  |  |  |
| --- | --- | --- |
| **P01** |  | **Glavni program: Javna uprava i administracija** |
| **1001** |  | **Program: Izvršna uprava i administracija Zavoda** |
| **A100001** |  | **Aktivnost: Redovna djelatnost JU Zavod za prostorno uređenje SMŽ** |

**Zakonska osnova za uvođenje programa**

Zakon o prostornom uređenju, Zakon o poslovima i djelatnostima prostornog uređenja i gradnje.

**Djelokrug rada Zavoda**

Zavod za prostorno uređenje Sisačko-moslavačke županije (u daljnjem tekstu: Zavod) osnovan je temeljem Zakona o prostornom uređenju i gradnji („Narodne novine", broj 76/07, 38/09, 55/11, 90/11 i 50/12) kao javna ustanova za obavljanje djelatnosti prostornog uređenja Sisačko-moslavačke županije. Djelatnost Zavoda utvrđena je Zakonom o prostornom uređenju („Narodne novine", broj 153/13, 65/17, 114/18, 39/19, 98/19 i 67/23) i obuhvaća: izradu, odnosno koordinaciju izrade i praćenje provedbe prostornih planova područne razine, izradu izvješća o stanju u prostoru, vođenje informacijskog sustava prostornog uređenja i upravljanje istim u okviru njegovih ovlasti, pripremu polazišta za izradu, odnosno stavljanje izvan snage prostornih planova užih područja, pružanje stručne savjetodavne pomoći u izradi prostornih planova lokalne razine, izradu prostornih planova uređenja gradova i općina, generalnih urbanističkih planova, urbanističkih planova uređenja od značaja za Državu, odnosno Županiju te obavljanje stručno analitičkih poslova iz područja prostornog uređenja, ako to zatraži nadležno Ministarstvo ili Župan i druge poslove u skladu sa Zakonom o prostornom uređenju i Statutom Zavoda. U okviru redovne djelatnosti planiraju se sredstva za plaće i doprinose, materijalne i financijske rashode i nabavu uredske opreme, namještaja i računalnih programa.

**Opći cilj**

Unaprjeđenje sustava prostornog uređenja u Sisačko-moslavačke županiji, efikasnost i pravodobnost izrade dokumenata prostornog uređenja i drugih dokumenata iz nadležnosti Zavoda te osiguravanje prostorno planskih pretpostavki za gospodarski razvitak Županije.

**Posebni ciljevi**

Daljnje unaprjeđenje sustava prostornog uređenja u Sisačko-moslavačke županiji, kroz kvalitetu i pravodobnost izrade prostornih planova čije je donošenje u nadležnosti Sisačko-moslavačke županije te gradova i općina; nastavak i daljnje poboljšanje suradnje s jedinicama lokalne samouprave kroz postupak savjetodavno stručne suradnje Zavoda u izradi prostornih planova iz njihove nadležnosti, kroz davanje mišljenja na konačne prijedloge prostornih planova uređenja gradova i općina, generalnih urbanističkih planova i urbanističkih planova uređenja s Prostornim planom Sisačko-moslavačke županije i zakonskim propisima, kao i kroz sudjelovanje u samoj izradi prostornih planova te izradi izvješća o stanju u prostoru; daljnja uspostava geoportala i sustava dokumentacije prostora koja se sastoji od donesenih prostornih planova, planova u izradi, stručnih i geodetskih podloga, studija i projekata s čitavog područja Sisačko-moslavačke županije; podrška Ministarstvu na uspostavi Informacijskog sustava prostornog uređenja i izradi strateških dokumenata prostornog uređenja.

**Pokazatelji uspješnosti programa**

Realizacija Programa odvijala se kroz aktivnosti na izradi i praćenju provedbe prostornih planova područne (regionalne) i lokalne razine, izradi izvješća o stanju u prostoru, stručnih analitičkih poslova, ažuriranju informacijskog sustava prostornog uređenja te kontinuiranom suradnjom sa jedinicama lokalne samouprave. U razmatranom razdoblju dovršene su IV. izmjene i dopune Prostornog plana Sisačko-moslavačke županije, II. izmjene i dopune Prostornog plana uređenja Općine Jasenovac, dovršeno je i usvojeno Izvješće o stanju u prostoru Sisačko-moslavačke županije za proteklo četverogodišnje razdoblje, nastavljeni su radovi na izradi V. izmjena i dopuna prostornog plana Sisačko-moslavačke županije, te na analitičkim poslovima stanja u prostoru Parka prirode Lonjsko polje za potrebe izrade izmjena i dopuna Prostornog plana Parka prirode Lonjsko polje. Izrađena je Studija izvedivosti i analize troškova i koristi u sklopu projekta “Povećanje kapaciteta Sisačko-moslavačke županije u području upravljanja rizicima kroz formiranje sveobuhvatne i jedinstvene digitalne platforme o konstrukcijskim svojstvima građevina za upravljanje katastrofama i rizicima“. Provedena je javna nabava i započeta izrada Studije identifikacije potencijala za razvoj zelene i plave infrastrukture Sisačko-moslavačke županije. Program se realizirao i kroz izdavanje zahtjeva i mišljenja u postupcima izrade izmjena i dopuna prostornih planova jedinica lokalne samouprave, daljnju uspostavu sustava dokumentacije prostora, kao i kroz druge redovne aktivnosti Zavoda utvrđene Planom rada za 2024. godinu.

**Ishodište i pokazatelji na kojima se zasnivaju izračuni i ocjene potrebnih sredstava**

Stvarni troškovi iz prethodnih godina i održavanje postojećih standarda. Rashodi za zaposlene u Zavodu planirani su prema broju zaposlenih i planiranom popunjavanju radnih mjesta predviđenih Pravilnikom o radu Zavoda. Materijalni i financijski rashodi planirani su prema prijašnjim troškovima neophodnim za rad Zavoda.

**Razlozi odstupanja od planiranih vrijednosti**

Odstupanja od planiranih vrijednosti rashoda za zaposlene su oko 16% jer je u prvom polugodištu tek proveden natječaj za zapošljavanje dva djelatnika, koja su počela raditi početkom drugog polugodišta te će do kraja godine planirani rashodi doći do realne vrijednosti. Odstupanja od planiranih vrijednosti materijalnih rashoda su zanemariva.

Sredstva planirana za rashode za zaposlene od planiranih 242.499,89 eura utrošeno je 81.607,61 eura (33,65%%). Sredstva su raspoređena na plaće zaposlenika Zavoda, ostale rashode zaposlenih, doprinose i prijevoz.

Sredstva planirana za materijalne i financijske rashode od planiranih 70.180,59 eura utrošeno je 35.203,92 eura (50,16 %). Sredstva su utrošena za uredski materijal, stručno usavršavanje zaposlenika, gorivo, režijske troškove, naknade za rad članova Upravnog vijeća, premije osiguranja, reprezentaciju, članarine, bankarske usluge i usluge platnog prometa.

|  |  |
| --- | --- |
| **A100003** | **Aktivnost: Izrada i razvoj geoportala** |

**Opis programa**

U svrhu razvoja i modernizacije struke u području prostornog uređenja, uspostavljen je Geoportal Sisačko-moslavačke županije koji predstavlja aplikaciju kao jedinstveno, odnosno središnje mjesto pristupa prostornim podacima za cijelo područje županije. Planirana sredstva namijenjena su za pružanja usluga na uspostavi, vođenju, i održavanju informacijskog sustava (GIS-a) prostornog uređenja za područje Sisačko-moslavačke županije.

Geoportal olakšava dobivanje potrebnih informacija u svrhu dobivanja akata o gradnja kao i ostalih potvrda te omogućuje efikasniji rad tijela lokalne i područne (regionalne) samouprave pri izdavanju dozvola.

Ishodište i pokazatelji na kojima se zasnivaju izračuni i ocjene potrebnih sredstava su stvarni troškovi iz prethodnih godina i održavanje postojećih standarda. Materijalni i financijski rashodi planirani su prema prijašnjim troškovima neophodnim za funkcioniranje Geoportala.

**Razlozi odstupanja od planiranih vrijednosti**

Od planiranih sredstava u iznosu od 3.171,61 eura utrošeno je svega 1.009,98 eura (31,84%). Preostala sredstva namijenjena održavanju Geoportala će biti iskorištena u drugom dijelu godine na zakupnine, održavanje i ažuriranje web preglednika na području Sisačko-moslavačke županije.

**TEKUĆI PROJEKT**

|  |  |
| --- | --- |
| **T100006** | **Tekući projekt:** **Digitalna transformacija i zelena tranzicija** |

Ishodište i pokazatelji na kojima se zasnivaju izračuni i ocjene potrebnih sredstava su analiza cijena elaborata i proveden postupak javne nabave.

**Razlozi odstupanja od planiranih vrijednosti**

Planirana sredstva su iskorištena 49,24% jer je projekt Digitalna transformacija i zelena tranzicija još u tijeku.

Sukladno Ugovoru s Ministarstvom regionalnog razvoja i fondova Europske unije Zavod provodi projekt pod nazivom: “Povećanje kapaciteta Sisačko-moslavačke županije u području upravljanja rizicima kroz formiranje sveobuhvatne i jedinstvene digitalne platforme o konstrukcijskim svojstvima građevina za upravljanje katastrofama i rizicima“.

Projekt se sastoji iz tri faze, a izvještajnom razdoblju je izrađena „Studija izvedivosti i analize troškova i koristi“ sukladno ugovoru o nabavi i započet je postupak javne nabave za izradu „Kompletne dokumentacije o nabavi neophodne za implementaciju i/ili fizičku realizaciju projekta“.

Temeljem Sporazuma o obavljanju stručno - analitičkih poslova sklopljenog s Ministarstvom prostornog uređenja, graditeljstva i državne imovine, Zavod obavlja stručno analitičke poslove za izradu „Studije identifikacije potencijala za razvoj zelene i plave infrastrukture Sisačko-moslavačke županije“ za koju je planiran dio sredstava koja će biti realizirana u drugom dijelu godine.

**POSEBNI IZVJEŠTAJI U POLUGODIŠNJEM IZVJEŠTAJU O IZVRŠENJU PRORAČUNA**

Sukladno članku 85. Zakona o proračunu („Narodne novine", broj 144/21), posebni izvještaj u polugodišnjem izvršenju financijskog plana proračunskog korisnika je izvještaj o zaduživanju na domaćem i stranom tržištu novca i kapitala. U izvještajnom razdoblju, od 1.1. do 30.6.2024. Zavod za prostorno uređenje Sisačko-moslavačke županije NIJE se zaduživao na domaćem i stranom tržištu novca i kapitala.

Izvješće za Zavod daje v.d. ravnateljica Margita Malnar, dipl.. ing. arh.